All Inspire ดึงสุดยอดผู้บริหาร เสริมศักยภาพเพื่อก้าวสู่ TOP 5 ด้านอสังหาฯ

.

เมื่อพูดถึงเรื่องอสังหาฯ หนึ่งใน Developer ที่น่าจับตาในยุคนี้ คงหนีไม่พ้น All Inspire เจ้าของแบรนด์ The Excel, Rise และ Impression ที่มีข่าวว่ากำลังจะยื่นไฟล์ลิ่งเข้าจดทะเบียนในตลาดหลักทรัพย์ฯ เร็วๆ นี้

.

ตอนนี้จัดทัพผู้บริหารใหม่ เริ่มจากคนแรกที่คงไม่มีนักลงทุนคนไหนไม่รู้จัก “คุณเกศรา มัญชุศรี” ดีกรีอดีตกรรมการผู้จัดการตลาดหลักทรัพย์ฯ มานั่งประธานบอร์ด คนที่ 2 “คุณสมชาย ชาญธนเวทย์” อดีตผู้บริหารของแสนสิริ มานั่งตำแหน่งรอง CEO และคนสุดท้าย “คุณพิพัฒณ์ นิยะถิรกุล” อดีตผู้บริหารของ SC Asset มานั่งตำแหน่ง COO

.

คุณเกศรา เปิดเผยว่า “รู้สึกมั่นใจในธุรกิจอสังหาฯ และออลล์ อินสไปร์ฯ ซึ่งตั้งใจทำที่อยู่อาศัยที่มีคุณภาพ และมอบประสบการณ์ชีวิตที่ดีให้แก่ลูกบ้าน ทำให้เห็นถึงความจริงใจของทีมงาน โดยเชื่อว่า ออลล์ อินสไปร์ฯ เป็นบริษัทที่น่าเชื่อถือ และจะเติบโตอย่างยั่งยืนอย่างไม่ต้องสงสัย ด้วยแนวคิดดังกล่าวจึงตัดสินใจมาร่วมทีม”

.

โดย All Inspire มีวิสัยทัศน์ที่จะก้าวเป็นบริษัทอสังหาฯ ชั้นนำติด 1 ใน 5 ของไทย ซึ่ง 5 อันดับแรกของบริษัทอสังหาฯ ชั้นนำ มีรายได้ขั้นต่ำปีละกว่า 2 หมื่นล้าน ส่วน All Inspire คาดว่าจะรับรู้รายได้สิ้นปีนี้ที่ 8 พันล้านบาท วิสัยทัศน์จัดว่าโหดมาก ถือว่าเป็นความท้าทายใหม่ของผู้บริหารชุดใหม่

.

งานนี้ CEO อย่าง “คุณธนากร ธนวริทธิ์” ออกมารับประกันว่า All Inspire จะมาสร้างประวัติศาสตร์หน้าใหม่ให้วงการอสังหาริมทรัพย์ไทยแน่ แต่จะน่าสนใจขนาดไหน อย่าลืมติดตามกันต่อไป